Á meðan Benitez starfaði hjá Liverpool kom hann í viðtal þar sem hann sagði að Everton væri lítið félag og hann sér eftir því . „ Ég gerði mistök . Ég ætlaði að segja að þeir væru lítið lið því þeir áttu bara eitt færi gegn okkur og vörðust of neðarlega . Stuðningsmenn Liverpool voru ánægðir en Everton ekki . Ég ætlaði ekki að segja að þeir væru lítið félag heldur lítið lið á þeim tíma . “ „ Ég á í góðri tengingu við samfélagið í borginni , ekki bara stuðningsmenn Liverpool , en á þessum tímapunkti er ég ekki að koma aftur því ég er ánægður í Kína . “ „ Maður veit svo ekki hvað gerist í framtíðinni . Ég er atvinnumaður og ég elska Liverpool og stuðningsmennina en ég vil halda áfram að vinna við ástríðu mína , “ sagði Benitez .